open-index/open-wikipedia-markdown huggingface dataset:
Mary Millar

**Mary Millar** (oik. **Irene Mary Wetton**; 26. heinäkuuta 1936 Doncaster, West Riding of Yorkshire – 10. marraskuuta 1998 Lontoo) oli englantilainen näyttelijä. Hänen tunnetuin roolinsa oli Rose televisiosarjassa *[[Pokka pitää]]*.

## Nuoruus ja ura
Millar syntyi Doncasterissa vuonna 1936. Hänen vanhempansa Horace ja Irene Wetton olivat laulajia. Eläinrakas Millar aikoi alun perin ryhtyä talliapulaiseksi, mutta seurasi kuitenkin vanhempiensa jalanjälkiä viihdealalle. 16-vuotiaana Millar teki teatteriensiesiintymisensä pantomiiminäytelmässä *Babes in the Woods* Empire Theatressa Sheffieldissä, ja vuotta myöhemmin hän esiintyi ensimmäistä kertaa televisiossa sarjassa *Those Were the Days*. Taiteilijanimi Millar on muunnos hänen äitinsä tyttönimestä Mellorista.

Vuonna 1960 Millar valittiin sijaistamaan Julie Andrewsia *Camelot* -musikaaliin Majestic Theateriin New Yorkiin. Hän teki West End -ensiesiintymisensä näytelmässä *Lock Up Your Daughters* kaksi vuotta myöhemmin. Millar esiintyi neljän vuoden ajan Madame Giryn roolissa Andrew Lloyd Webberin musikaalissa *[[Oopperan kummitus]]* Her Majesty's Theatressa.

Vuonna 1991 Millar korvasi Shirley Stelfoxin Rosen roolissa komediasarjassa *[[Pokka pitää]]*. Rose oli Patricia Routledgen esittämän Hyacinthin sisko, jolla oli melkein joka jaksossa uusi mies. Millar esiintyi sarjassa sen päättymiseen asti. Rosen roolin jälkeen hän esiintyi rouva Pannun roolissa Disneyn *[[Kaunotar ja hirviö (vuoden 1991 elokuva)|Kaunotar ja hirviö]]* -elokuvaan perustavassa näytelmässä vuonna 1997. Hän kuitenkin joutui jäämään pois näytelmästä seuraavan vuoden helmikuussa sairauden vuoksi.

## Yksityiselämä
Millar oli naimisissa miehensä Rafaelin kanssa 36 vuotta kuolemaansa asti. Heillä oli yksi tytär, Lucy. Millar oli aktiivinen kristitty.

Millar kuoli munasarjasyöpään 62-vuotiaana Lontoossa 10. marraskuuta 1998.

## Lähteet

## Aiheesta muualla
*
Georges André

**Georges ”Géo” Yvan André** (13. elokuuta 1889 Pariisi – 4. toukokuuta 1943 lähellä Tunista) oli ranskalainen monipuolinen yleisurheilija, olympiamitalisti ja sotilas.

## Urheilusaavutuksia

Géo André osallistui Lontoon kisoissa 1908 korkeushyppyyn. Ennen kisoja hänen ennätyksensä oli ollut 179 cm, mutta kilpailussa hypättyään peräti 188 cm hän voitti yllätyshopeaa. Seuraavissa kisoissa 1912 hän osallistui useisiin lajeihin: kymmenotteluun, viisiotteluun, korkeushyppyyn, vauhdittomaan pituushyppyyn ja 110 metrin aitoihin. 

Vuoden 1920 olympialaisissa André oli neljäs 400 metrin aidoissa ja viikkoa myöhemmin voitti pronssia 4x400 metrin viestissä. Hän osallistui myös 400 metrille. Seuraavat kisat 1924 pidettiin hänen kotikaupungissaan Pariisissa. André vannoi kisojen avajaisissa urheilijoiden olympiavalan. Radalla hän oli jälleen neljäs 400 metrin aidoissa.

André oli urheilijana monipuolinen. Hän kilpaili myös muun muassa rugbyssa ja tenniksessä.

## Sotilaana

André palveli sotilaana ensimmäisessä maailmansodassa. Hän loukkaantui taisteluissa pahasti ja joutui vangiksi. Päästyään pakenemaan kuudennella yrityksellään hän palasi rintamalle lentäjänä. Toisessa maailmansodassa hän oli jo liian vanha päästäkseen taistelulentäjäksi, mutta osallistui sotaan jalkaväkijoukoissa. Hän kuoli taistelussa 53-vuotiaana lähellä Tunista.

## Lähteet
Filip III

**Filip III** tarkoittaa seuraavia hallitsijoita:

* Filip III (1245–1285), Ranskan kuningas 
* Filip III (1328–1342), Navarran kuningas 
* Filip III (1364–1373), Taranton ruhtinas
* Filip III (1419–1467), Burgundin herttua
* Filip III (1578–1621), Espanjan kuningas, joka hallitsi myös Portugalia nimellä Filip II
* Filip III (1605–1665), Portugalin kuningas, joka hallitsi myös Espanjaa nimellä Filip IV.

## Katso myös
Filip III:een liittyy myös seuraava:
* Filippos III (n. 352–317 eaa.), Makedonian kuningas.
Serge Vohor

**Rialuth Serge Vohor** (23. huhtikuuta 1955 – 22. marraskuuta 2024) oli vanuatulainen poliitikko. Hän toimi maansa pääministerinä neljästi: ensimmäisen kerran joulukuusta 1995 helmikuuhun 1996, toisen kerran syyskuusta 1996 maaliskuuhun 1998, kolmannen kerran 28. heinäkuuta – 11. joulukuuta 2004 ja neljännen kerran 24. huhtikuuta – 13. toukokuuta 2011. Vohor kuului Union des Partis Moderés -puolueeseen. Hän toimi lisäksi muun muassa Vanuatun ulkoministerinä.

## Lähteet
Suomi kesäolympialaisissa 1908

**[[Suomi]]** osallistui **[[Kesäolympialaiset 1908|Lontoon vuoden 1908 kesäolympialaisiin]]**, mikä oli maan ensiesiintyminen virallisissa olympiakisoissa. Suomen suuriruhtinaskunta oli tuolloin osa Venäjän keisarikuntaa, mutta osallistui kisoihin omana joukkueenaan vuotta aikaisemmin tunnustetun oman kansallisen olympiakomiteansa turvin. Suomen joukkueen vahvuus oli 65 urheilijaa, joista virallisissa kilpailuissa kilpailleet 62 urheilijaa olivat kaikki miehiä. Suomalaiset urheilijat osallistuivat kuuteen urheilumuotoon: ammuntaan, painiin, uimahyppyihin, uintiin, voimisteluun ja yleisurheiluun. Suomen joukkueen vanhin urheilija oli 43 vuoden ja 283 päivän ikäisenä kilpaillut ampuja Emil Nässling. Nuorin suomalainen kilpailija näissä olympialaisissa taasen oli 18 vuoden ja 178 päivän ikäinen yleisurheilija Elmer Niklander.

Suomen ensimmäisen virallisen olympiavoiton saavutti Ateenan välikisoissakin menestynyt kreikkalais-roomalaisen tyylin painija Verner Weckman, joka voitti finaalissa maanmiehensä Yrjö Saarelan. Kullan ja hopean lisäksi suomalaiset saavuttivat kolme pronssimitalia, jotka tulivat voimistelusta, painista ja yleisurheilusta. Historian ensimmäinen virallinen suomalainen olympiamitalisti oli antiikin tyylin kiekonheitossa pronssia voittanut Verner Järvinen. Kisojen mitalitilastossa Suomi sijoittui 13:nneksi.

## Mitalistit
### Kultaa
* Verner Weckman – Paini, kreikkalais-roomalaisen painin sarja 93 kg

### Hopeaa
* Yrjö Saarela – Paini, kreikkalais-roomalaisen painin sarja 93 kg

### Pronssia
* Verner Järvinen – Yleisurheilu, antiikin kiekonheitto
* Arvo Lindén – Paini, kreikkalais-roomalaisen painin sarja 66,6 kg
* Eino Forsström, Otto Granström, Johan Kemp, Iivari Kyykoski, Heikki Lehmusto, John Lindroth, Yrjö Linko, Edvard Linna, Matti Markkanen, Kalle Mikkolainen, Veli Nieminen, Kalle Kustaa Paasia, Arvi Pohjanpää, Aarne Pohjonen, Eino Railio, Ale Riipinen, Arno Saarinen, Einar Sahlstein, Aarne Salovaara, Torsten Sandelin, Elis Sipilä, Viktor Smeds, Kaarlo Soinio, Kurt Stenberg, Väinö Tiiri, Magnus Wegelius – Voimistelu, joukkuevoimistelu

## Joukkue
### Ammunta

Suomalaiset ampujat osallistuivat Lontoon olympialaisissa 300 metrin vapaakivääriammunnassa sekä yksilö- että joukkuekilpailuun. Suomalaisten kiväärit olivat vanhanaikaista mallia, mikä näkyi tuloksissa. Kisojen ensimmäisenä käydyn ammuntalajin, joukkuekilpailun, lopputuloksissa Suomi sijoittui kahdeksanneksi eli toiseksi viimeiseksi ennen Kreikkaa. Yksilökilpailuun otti osaa yhdeksän suomalaista ampujaa, joista parhaiten sijoittui 17:nneksi yltänyt Voitto Kolho. Muut suomalaiset sijoittuivat 51 kilpailijan joukossa sijalle 30 ja huonommin.

### Paini
#### Kreikkalais-roomalainen paini

### Uimahypyt

### Uinti

### Voimistelu

### Yleisurheilu

## Lähteet
* Lontoo 1908  Suomen Olympiakomitea
* Finland at the 1908 London Summer Games  Sports Reference LLC. 

### Viitteet

## Aiheesta muualla
* Ateenasta Lontooseen Ylen Elävä arkisto
Save

**Save** tai **Sabi** on joki Afrikassa. Se alkaa Zimbabwesta Hararen eteläpuolelta ja virtaa kaakkoon Mosambikin läpi Intian valtamereen.

Save jakaa Mosambikia hallinnollisesti, poliittisesti, etnisesti ja ekologisesti. Joki on rajana pohjoisten Manican ja Sofalan sekä eteläisten Gazan ja Inhambanen provinssien välillä. Etnisesti joki on rajana pohjoisten shona- ja eteläisten shangaan-kielien puhujien välillä. Ekologisesti Saven suualue on rajana merellisten trooppisten ja subtrooppisten ekosysteemien välillä, mantereisissa ekosysteemeissä ei ole suurta eroa joen pohjois- ja eteläpuolen rannikkotasangolla.

## Lähteet
D’yer Mak’er

**D’yer Mak’er** (lausutaan kuin "Jamaica" englanniksi) on rockyhtye Led Zeppelinin kappale. Se julkaistiin vuonna 1973 sekä singlenä että yhtyeen albumilla *[[Houses of the Holy]]*. Kappale on suosittu varsinkin Yhdysvalloissa ja siellä sitä soitetaan nykypäivänäkin aktiivisesti maan radiokanavilla. Kappaleessa on paljon reggae-vaikutteita. Laulaja Robert Plant sai idean kappaleeseen käydessään Jamaikalla lomamatkalla.

Kappale alkaa John Bonhamin lyhyellä rummutuksella, johon lievästi reggae-tyyppinen kitaransoitto tulee mukaan.
Teldec

**Teldec ** on taidemusiikin julkaisemiseen erikoistunut levy-yhtiö, joka kuuluu nykyisin Warner Music Group -konserniin. Levymerkin taiteilijoista tunnetuimpia ovat Daniel Barenboim ja Nikolaus Harnoncourt.

Teldec syntyi vuonna 1950, kun Telefunken ja Decca Records yhdistivät Saksassa äänilevytoimintonsa yhtiöksi *Telefunken-Decca Schallplatten GmbH*.

## Lähteet
Birgitta Ulfsson

**Birgitta Margaretha Ulfsson** (1. heinäkuuta 1928 Helsinki – 8. lokakuuta 2017 Helsinki) oli suomenruotsalainen näyttelijä. Hän näytteli sekä suomeksi että ruotsiksi Svenska Teaternissa, Lilla Teaternissa, Helsingin kaupunginteatterissa, Televisioteatterissa, Tampereen Työväen Teatterissa, Tukholman Kuninkaallisessa draamateatterissa, Göteborgin Folkteaternissa sekä yli 20 elokuvassa tai televisiosarjassa.

Ulfsson meni naimisiin näyttelijä Lasse Pöystin kanssa vuonna 1952. Avioliitto päättyi eroon vuonna 1984. Avioparin kahdesta pojasta Tom Pöysti on myös näyttelijä ja Erik ”Miki” Pöysti ohjaaja. 

Näyttelijän myöhempi kumppani oli Iwar Wiklander. Birgitta Ulfssonille myönnettiin Pro Finlandia -mitali vuonna 1973 ja Taiteen Suomi-palkinto vuonna 2015.

Birgitta Ulfssonin isä oli eversi Erik Ulfsson.

## Lähteet

## Kirjallisuutta
* 

## Aiheesta muualla
* 
* 
* Ylen Elävä arkisto: Birgitta Ulfsson – Muumimamman rohkeudella.
* Birgitta Ulfssonin muistokirjoitus ''Helsingin Sanomissa''.
Edward Grey

**Edward Grey**, arvonimeltään **1st Viscount Grey of Fallodon Bt** (25. huhtikuuta 1862 – 7. syyskuuta 1933), oli Ison-Britannian ulkoministeri ja tunnettu ornitologi. Hän ilmeisesti keksi ajatuksen Kansainliitosta, jonka perustamista Yhdysvaltain presidentti Woodrow Wilson ryhtyi sittemmin innokkaasti ajamaan.

## Poliittinen ura
Grey valittiin Yhdistyneen kuningaskunnan parlamenttiin vuonna 1885. Hän toimi Ison-Britannian ulkoministerinä 1905–1916, mikä on Ison-Britannian kaikkien aikojen pisin yhtäjaksoinen ulkoministerin virkakausi. Virkakautta leimasivat kansainväliset kriisit ja suurvaltojen kilpavarustelu. Hän luotti vahvasti siihen, että erimielisyydet ja kriisit voidaan ratkaista diplomaattisin keinoin. 

Parlamentin ylähuoneessa hänen arvonimensä oli *Viscount Grey of Fallodon*, titteli minkä käyttö päättyi hänen kuolemaansa. Hän toimi myös Ison-Britannian Yhdysvaltain suurlähettiläänä 1919–1920. Ylähuoneessa Grey jatkoi aktiivisesti poliittista toimintaansa ylähuoneen liberaalien johtajana 1923–1924 huolimatta heikkenevästä näöstään.

Ennen ensimmäistä maailmansotaa Saksan keisari Vilhelm II esitti varsin hyökkäävänsävyisiä lausuntoja. Esimerkiksi vuonna 1908 keisari totesi, ettei Saksan kansa suhtaudu Isoon-Britanniaan kovinkaan suopeasti. Grey totesi tällöin, että "on todella vaikeaa turvata Euroopan rauhaa pitempään kuin viideksi vuodeksi." Tämä lause osoittautui profeetalliseksi. Hän on ehkä parhaiten tunnettu eräälle ystävälleen sanomastaan huomautuksesta, juuri ennen ensimmäisen maailmansodan syttymistä katsellessaan valojen sytyttämistä toimistonsa ulkopuolisella kadulla: "Valot tulevat sammumaan kaikkialla Euroopassa; emme tule näkemään niiden syttymistä enää meidän elinaikanamme."

## Lähteet

## Aiheesta muualla
Eric Ejiofor

**Eric Ejiofor** (s. 21. heinäkuuta 1979 Asaba, Nigeria) on nigerialainen jalkapalloilija, joka pelasi seuratasolla muun muassa Israelissa ja Kyproksella. Ejioforin pelipaikka oli puolustaja. Hän on 181 cm pitkä.

## Seurajoukkueura
Ejiofor aloitti uransa Katsina Unitedin joukkueessa. Sen jälkeen hän edusti myös kahta muuta kotimaansa seuraa, Shooting Stars Sports Clubia ja Enyimbaa, kunnes vuonna 2002 siirtyi ensimmäiseen maansa ulkopuoliseen joukkueeseen, israelilaiseen Maccabi Haifaan. Tätä ennen Ejioforin kaksi edellistä siirtoa ulkomaille olivat kariutuneet, hän ei muun muassa saanut työlupaa Englantiin pelatakseen Portsmouth FC:ssä. Viimeksi hän edusti kyproslaista ENP:tä.

## Maajoukkueura
Ejiofor kuului usean vuoden ajan Nigerian maajoukkueen runkopelaajiin. Maajoukkueessa hän debytoi 2. syyskuuta 2000 Namibiaa vastaan pelatussa ottelussa. Ejiofor edusti Nigeriaa Afrikan-mestaruusturnauksessa 2002 ja MM-kisoissa 2002, missä hän ei kuitenkaan päässyt pelaamaan. Hän on pelannut 12 maaottelua.

## Seurat
*1997 Katsina United
*1998 Shooting Stars S.C.
*1999 Shooting Stars
*2000 Shooting Stars (2. sarjataso)
*2000 Katsina United
*2001 Enyimba
*2002 Enyimba
*2002-03 Maccabi Haifa (19 ottelua/1 maali)
*2003-04 Maccabi Haifa (17/0)
*2004-05 MS Ashdod (32/1)
*2005-09 ENP

## Saavutukset
* 2 Nigerian mestaruus (1998, 2001)
* 1 Israelin mestaruus (2002)

## Lähteet

## Aiheesta muualla
*Ejiofor BBC:n MM2002-sivuilla
*Ejiofor Nigerianplayers.comissa
*Ejiofor Fussballdatenin tietokannassa
*Ejiofor Calciatori-tietokannassa 
*Ejiofor CyberEaglesin sivuilla
Picander

**Picander** eli **Christian Friedrich Henrici**  (Stolpen 14. tammikuuta 1700 – 10. toukokuuta 1764 Leipzig) oli saksalainen runoilija, joka kirjoitti lukuisia librettoja Johann Sebastian Bachin kantaatteihin.  Picander aloitti runoilijana vuonna 1721 kirjoittamalla eroottisia runoelmia ja draamoja. Vuonna 1725 hän kirjoitti ensimmäiset kantaattilibretot Bachille, joista tuli teokset ”*Entfliehet, verschwindet”* BWV 249a ja ”*Zerreißet, zersprenget”* BWV 205. Kuitenkin jo vuonna 1723 sävelletty kantaatti ”*Bringet dem Herrn Ehre”* BWV 148 perustui Picanderin runoon ”*Weg”*, joka oli julkaistu vuosina 1724–1725 runokokoelmassa ”*Sammlung erbau licher Gedancken”*.  Picander toimi koko Bachin Leipzigin kauden ajan tämän merkittävänä yhteistyökumppanina ja viimeinen Picanderin tekstiin kirjoitettu kantaatti, ”*Talonpoikaiskantaatti”* BWV 212 valmistui vuonna 1742.

## Lähteet
Propanoli

**Propanoli** (C3H7OH) on yksiarvoinen, lyhytketjuinen alkoholi. Propanolista on kaksi isomeeristä muotoa: *1-propanoli*, joka on primäärinen alkoholi ja *2-propanoli*, joka on sekundäärinen alkoholi.

## 1-propanoli

1-propanolia käytetään liuottimena lääketeollisuudessa. Sitä muodostuu luonnollisesti käymisprosesseissa.

## 2-propanoli

2-propanoli eli isopropanoli sekundäärinen alkoholi. Sitä käytetään 60–70-prosenttisina vesiliuoksina desinfiointiin, teollisuudessa liuottimena ja kylmissä olosuhteissa jäätymisenestoaineena. Isopropanoli muodostaa veden kanssa 87,4-prosenttisen atseotrooppisen seoksen.

## Aiheesta muualla
*
*PubChem: Propanol 
*ChemBlink: 1-Propanol
Hakusanamainonta

**Hakusanamainonta**, myös **hakukonemainonta**, on Internet-hakukoneiden kuten Googlen, Yahoo!:n ja Bingin tarjoama teksti- ja kuvamainontapalvelu. Siinä käyttäjälle esitettävä mainos valitaan käyttäjän hakusanan ja sijainnin sekä mainostajan päivittäisen ja kuukausittaisen budjetin perusteella. Budjetin käyttöä säätelee mainostajan asettama hintatarjousstrategia, jotka ovat Googlen mainospalvelujen osalta maksimoi klikkaukset, maksimoi konversiot, maksimoi konversion arvo, osuus impressioista tai manuaaliset hintatarjoukset. Hakusanamainoksia voidaan myös kohdentaa eri kohderyhmille, jolloin mainos näkyy tietyn ikäisille käyttäjille. Googlen mukaan tämä on olennainen osa onnistunutta mainoskampanjaa). Mainokset voivat esiintyä priorisoituina linkkeinä tai erillisinä "bannereina" sivun laidassa ja niitä kutsutaan nimellä hakusanamainos tai maksu per klikkaus -mainos (engl. PPC eli Pay-Per-Click). 

Googlen hakupalvelua käytettäessä hakusanamainokset ilmestyvät tavallisesti hakutuloslistan ylä- ja alapuolelle. Mainoksen etuliitteenä mainitaan "Mainos". Hakusanamainoksia on enintään neljä kappaletta hakutulosten yläreunassa ja neljä kappaletta hakutulosten jälkeen alareunassa.

Googlen hakusanamainospalvelu Google Ads eroaa muista palveluista (Bing, Yahoo! Overture) siten, että hakusanamainos voi olla hyvin yleinen eikä suoraan hakusanaan liittyvä. Yahoo!:n Overturessa hakusanamainonta on hyvin tarkkaa tuotekohtaista mainontaa, ja MSN:n (beta-versiona Ranskassa, Singaporessa ja Yhdysvalloissa) mainonnasta n. 60 % tarjoaa Overture ja loput MSN:n oma beta-vaiheessa oleva hakusanamainontapalvelu.

Hakusanamainonta mahdollistaa verrattain kustannustehokkaan tavan mainostaa Internetissä. Sen avulla saadaan aikaan tiedonhakijalle relevantteja mainoksia, sillä jokainen mainosta klikkaava käyttäjä on ainakin silmäillyt kyseistä mainosta, koska on hakenut mainokseen viittaavalla hakutermillä. Näin ollen käyttäjästä, jolle mainos näytetään, tulee prospekti. Hakusanamainonta toimii huutokauppa-periaatteella, jolloin mainostajat kilpailevat toisiaan vastaan. Hakusanamainonnan huutokaupassa mainoksen näkyvyyteen vaikuttaa paitsi mainoksen klikkihinta (engl. CPC eli Cost-Per-Click), myös muut mainostajan laatuun liittyvät tekijät, kuten mainostekstin merkityksellisyys käytettyä hakusanaa vastaan.

Useat mainos- ja markkinointitoimistot sekä Internet-markkinointiin erikoistuneet konsulttiyritykset tarjoavat palveluna hakusanamainontaa.

## Katso myös
* Hakukoneoptimointi

## Lähteet
Georg Christian Lehms

**Georg Christian Lehms** (Liegnitz, nykyinen Legnica 1684 – 15. toukokuuta 1717) oli saksalainen runoilija, joka toimi runoilijana ja kirjastonhoitajana Darmstadtin hovissa.  Hänen tehtäviinsä kuului kantaattien librettojen kirjoittaminen, jotka sävelsivät hovin *Kapellmeister* ja vara-*Kapellmeister*, Christoph Graupner ja Gottfried Grünewald. 

Johann Sebastian Bach omisti Lehmsin kirkkovuoden kantaattitekstien kokoelman, joka painettiin vuonna 1717 ja hän sävelsi sen pohjalta useita kertoja. Lehmsin teksteihin on sävelletty muun muassa kantaatit *"Mein Herze schwimmt im Blut"* BWV 199 ja *"Widerstehe doch der Sünde"* BWV 54.
Mühlhausen

**Mühlhausen** on kaupunki Thüringenin osavaltiossa Saksassa. Se on Unstrut-Hainichin alueen pääkaupunki ja sijaitsee Unstrutjoen varrella. Vuonna 2014 kaupungissa oli 33&nbsp;210 asukasta. Varhaisimmat kirjalliset tiedot kaupungista ovat vuodelta 967. Johann Sebastian Bach toimi kaupungin Divi Blasi -kirkon urkurina vuosilta 1708–1709. 

Vuonna 1944 Buchenwaldin keskitysleiri perusti kaupunkiin naisille tarkoitetun alileirin, joka vapautettiin maaliskuussa 1945. Kaupunki kuului Saksan demokraattiseen tasavaltaan vuosina 1949–1989 ja tuolloin kaupunki kantoi nimeä *Thomas-Müntzer-Stadt Mühlhausen*, jolla viitattiin 1500-luvun radikaaliteologiin Thomas Müntzeriin.

## Ystävyyskaupungit

Mühlhausenilla on neljä ystävyyskaupunkia:
* Eschwege 
* Kronstadt 
* Münster 
* Tourcoing

## Lähteet
Alberto Braglia

**Alberto Braglia** (23. maaliskuuta 1883 Campogallano, Italia – 5. helmikuuta 1954) oli italialainen voimistelija ja kolminkertainen olympiavoittaja. Hän voitti olympiakultaa Lontoossa 1908 moniottelussa ja Tukholmassa 1912 sekä moniottelussa että joukkuekilpailussa. Braglia valmensi Italian joukkuemestaruuteen vuoden 1932 olympialaisissa.

## Nuoruus
Alberto Braglia syntyi vuonna 1883 Campogallanossa. Hän kiinnostui voimistelusta jo lapsena ja harjoitteli itsenäisesti perheensä ladossa.

## Urheilu-ura

Braglia liittyi vuonna 1900 modenalaiseen voimistelu- ja miekkailuseuraan. Hän keskittyi voimisteluharjoittelussaan rekille, renkaisiin, hevoseen ja nojapuihin. Braglia voitti jo vuonna 1903 kansallisia kilpailuja Carpissa ja Teramossa ja kansainvälisiä kilpailuja 1904 Firenzessa ja Monsissa.

Vuonna 1906 Braglia osallistui Ateenan välikisoihin. Hän sijoittui hopealle sekä viisi- että kuusiottelussa. Lontoon olympialaisissa 1908 Braglia voitti olympiakultaa voimistelun yleiskilpailussa.

Lontoon olympialaisten jälkeen Braglialla ei ollut vakituisia töitä, ja hän alkoi esiintyä julkisesti. Hänet tunnettiin lempinimellä ”Ihmistorpedo”. Julkisten esiintymisiensä takia Italian voimisteluliitto julisti Braglian ammattilaiseksi. Yhdessä esiintymisessä hän mursi olkapäänsä ja muutaman kylkiluun. Tämän jälkeen hänen nelivuotias lapsensa kuoli, mikä aiheutti Braglialle hermoromahduksen.

Braglia sai ennen vuoden 1912 olympialaisia takaisin amatööristatuksensa ja samalla osallistumisoikeutensa olympiakisoihin. Hän oli siihen mennessä toipunut fyyisesti ja henkisesti olympiadin ajan tapahtumista. Braglia osallistui Tukholmassa joukkue- ja yleiskilpailuun, ja hän sai molemmissa kultamitalin.

## Sirkustaiteilija ja valmentaja
Urheilu-uran jälkeen Bragliasta tuli suosittu sirkustaiteilija. Hän kiersi sekä Euroopassa että Amerikassa.

Braglia toimi Italian voimistelujoukkueen valmentajana vuoden 1932 olympialaisissa, joissa Italia otti yllättäen joukkuekultaa. Hän oli mukana myös Italian joukkueen mukana vuoden 1948 olympialaisissa.

Braglia sairastui arterioskleroosiin ja kuoli vuonna 1954.

## Tunnustukset
Modenan jalkapallostadion on nimetty Alberto Braglian mukaan.

## Lähteet

## Aiheesta muualla
Dan Eggen

**Dan Eggen** (s. 13. tammikuuta 1970 Oslo, Norja) on norjalainen entinen jalkapalloilija. 192 senttimetriä pitkän Eggenin pelipaikka oli puolustaja.

Eggenin ensimmäiset seurat olivat Årvoll ja Ready. Noiden kahden norjalaisen pikkuseuran jälkeen hän teki pitkän ammattilaisuran Euroopassa pelaten BK Fremissa ja Bröndby IF:ssä Tanskassa, Celta Vigossa ja Deportivo Alavésissa Espanjassa, Glasgow Rangersissa Skotlannissa sekä Le Mansissa Ranskassa, jossa hän lopetti uransa vuonna 2004.

Norjan maajoukkueessa Eggen pelasi 25 ottelua, joissa hän teki kaksi maalia. Hän edusti Norjaa MM-kisoissa 1998 ja EM-kisoissa 2000.

Nykyään Eggen toimii norjalaisen heavy metal -yhtye El Cacon managerina ja suorittaa jalkapallovalmentajan koulutusta.

## Ammattilaisura
*90-91 **[[BK Frem]]** (0 ottelua/0 maalia)
*91-92 **BK Frem** (32/6)
*92-93 **BK Frem** (18/5)
*93-94 **[[Bröndby IF]]** (28/2)
*94-95 **Bröndby IF** (29/2)
*95-96 **Bröndby IF** (18/0)
*96-97 **Bröndby IF** (28/2)
*97-98 **Bröndby IF** (5/0)
*97-98 **[[Celta Vigo]]** (23/2)
*98-99 **Celta Vigo** (16/0)
*99-00 **[[Deportivo Alavés]]** (11/0)
*00-01 **Deportivo Alavés** (29/2)
*01-02 **Deportivo Alavés** (0/0)
*02-03 **Deportivo Alavés** (0/0)
*03-04 **[[Le Mans UC72]]** (21/1)
*04-05 **Le Mans UC72** (1/0) (2. sarjataso)

## Aiheesta muualla
*Eggen L'Equipen sivuilla
*Uutinen Eggenin lopettamisesta norjalaisen VG-sanomalehden sivuilla
*Eggen BBC:n Euro 2000 -sivuilla
*Eggen Soccernetin Euro 2000 -sivuilla
Patrick McDonald

**Patrick Joseph McDonald** (29. heinäkuuta 1878 – 16. toukokuuta 1954) oli yhdysvaltalainen kuulantyöntäjä, poliisi ja olympiavoittaja.

Isokokoinen McDonald (196 cm, 136 kg) yllätti Tukholman olympialaisten 1912 kuulantyönnössä puolustavan mestarin Ralph Rosen työntämällä kilpailun neljännellä kierroksella uransa parhaan tuloksen 15,34. Se oli uusi olympiaennätys ja rikkoi Rosen edellisen olympiaennätyksen 53 senttimetrillä. Seuraavana päivänä hän otti hopeaa molempien käsien kuulantyönnössä, jossa ensin työnnettiin tulos vasemmalla, sitten oikealla kädellä. McDonaldin hopeatulos oli 27,53 (15,08 + 12,45), ja se jäi voittaneesta Rosesta 17 sentin päähän. Vuoden 1920 olympialaisissa McDonald oli kuulantyönnössä neljäs, mutta voitti kultaa painonheitossa (56 paunaa, 25,4 kg). Voittaessaan hän oli 42 vuotta ja 26 päivää vanha ja on kaikkien aikojen vanhin yleisurheilun kultamitalisti.

Monien muiden irlantilaistaustaisten urheilijoiden tapaan McDonald palveli New Yorkin kaupungin poliisissa, kaikkiaan 41 vuotta (1905–1946). Hän oli yksi kaupungin tunnetuimmista ja näkyvimmistä poliiseista, sillä hänen työnään oli Times Squaren liikenteenohjaus.

## Lähteet

## Aiheesta muualla
*
Kratylos

**Kratylos** (*Κρατυλος*, 400-luvun loppu eaa.) oli antiikin Kreikkalainen filosofi. Hän oli kotoisin Ateenasta. Hän oli Sokrateen nuorempi aikalainen. Platonin dialogi *[[Kratylos (dialogi)|Kratylos]]* on nimetty hänen mukaansa. Dialogissa hän keskustelee Sokrateen kanssa kielestä.

Kratyloksen sanotaan olleen Herakleitoksen oppilas. Aristoteleen mukaan hän oli Platonin ensimmäinen filosofian opettaja. Kratylos kehitti äärimmäisen ja radikaalin herakleitoslaisuuden jonka mukaan millään ei ollut pysyvyyttä. Herakleitoksen kerrotaan sanoneen, ettei kukaan voi astua samaan jokeen kahdesti, sillä sen enemmän astuja kuin jokikaan ei ole toisella kerralla sama. Kratyloksen kerrotaan puolestaan menneen pidemmälle ja sanoneen, ettei kukaan voinut astua samaan jokeen kertaakaan. Aristoteleen mukaan Kratylos hylkäsi syvällisen oivalluksensa seurauksena puheen, koska jatkuva muutos teki järkevän keskustelun mahdottomaksi. Hän rajoitti keskusteluun osallistumisensa sormensa heiluttamiseen (*[[Metafysiikka (Aristoteles)|Metafysiikka]]* 1010a10–15). Platon käsittelee samaa kielen mahdottomuuden teemaa *[[Theaitetos (dialogi)|Theaitetoksessa]]* (179d-180c.)

## Kirjallisuutta suomeksi

* Platon: *Kratylos* teoksessa *Teokset 2*. Toinen painos. Helsinki: Otava, 1999.
Azrael

**Azrael** (arab. عزرائيل‎) on islaminuskossa yksi arkkienkeleistä. Nimen muita kirjoitusasuja ovat Azrail, Ashriel, Azaril ja Azriel. Nimi tarkoittaa kirjaimellisesti "*jota [[Jumala (islam)|Jumala]] auttaa*".

Koraanissa esiintyy "kuolemanenkeli" (*Malak al-mawt*). Hänen nimensä on islaminuskossa Azrael. Jumala hakee ihmisen sielun hänen kuollessaan, mutta teon toteuttaa kuolemanenkeli ajan koittaessa. Azraelia auttavat joko armonenkelit tai kiduttajaenkelit, jotka kiskovat ihmisen sielun hänen kurkkuunsa, mistä Azrael sen ottaa haltuunsa. 

Azrael asuu kolmannessa Taivaassa. Hänellä on neljät kasvot ja neljätuhatta siipeä ja hänen koko ruumiinsa koostuu silmistä ja kielistä, joiden lukumäärä vastaa maanpäällä elävien ihmisten lukumäärää. Hän tulee olemaan viimeinen joka joutuu kuolemaan, jatkuvasti suureen kirjaan kirjaten ja poistaen syntyneiden ja kuolleiden ihmisten nimet.

Azrael kirjoittaa ikuisesti suureen kirjaan kaikkien syntyvien nimet ja poistaa näiden nimet heidän kuoltuaan. Jumalan sanotaan lähettäneen neljä enkeliä, Mikaelin, Gabrielin, Israfelin ja Azraelin keräämään seitsemän kourallista multaa Aatamin luomiseksi. Mikael, Gabriel ja Israfel palasivat Jumalan luo tyhjin käsin, mutta periksiantamaton Azrael oli onnistunut irrottamaan multaa maasta. Azrael palkittiin nimittämällä hänet kuoleman enkeliksi tehtävänään erottaa ihmisten sielut heidän ruumiistaan.

## Lähteet

* 

### Viitteet
Ieremia Tabai

**Ieremia Tienang Tabai** (s. 1950) oli Kiribatin ensimmäinen presidentti. Hän toimi virassaan vuosina 1979–1991 lukuun ottamatta muutamaa kuukautta vuosina 1982–1983, jolloin presidenttinä toimi Rota Onorio. Vuonna 1991 Tabain seuraajaksi valittiin Teatao Teannaki.

Tabai on kotoisin Nonoutin atollilta eteläisillä Gilbertsaarilla, ja on presidenttikautensa jälkeen edustanut Nonoutia maan parlamentissa. Hän opiskeli Uudessa Seelannissa.

Tabai on myös yksi *[[Kiribati Newstar]]* -sanomalehden perustajista.

## Lähteet
Tervaliha

**Tervaliha** eli **DFD-liha** on nimitys, jota käytetään pääasiassa naudanlihasta silloin, kun se on tummaa ja heikosti säilyvää, usein myös epämiellyttävän makuista. Termi *DFD-liha* tulee englanninkielisistä sanoista *dark* (tumma), *firm* (kiinteä) ja *dry* (kuiva). Tervalihaa esiintyy myös poron- ja hirvenlihassa. Liha, jonka pH-arvo on vuorokausi teurastuksen jälkeen 6,0 tai suurempi luokitellaan tervalihaksi.

Tervalihan syntyyn vaikuttaa voimakkaasti eläimen ennen teurastusta kokema pitkäaikainen stressi, joka laskee lihasten glykogeenipitoisuutta, sekä stressin aiheuttama adrenaliinin ja noradrenaliinin voimakas eritys, joka muuttaa lihassolujen aineenvaihdunnan anaerobiseksi jo ennen teurastusta.

Elävän lihaksen pH on noin 7,0–7,2. Teurastuksen jälkeen lihassolujen pyrkimys säilyttää sisäinen ATP-pitoisuutensa tasolla 8–10 &micro;mol/g aiheuttaa sen, että solut alkavat käyttää glykogeeniä energiantuotantoon. Koska verenkierto on teurastuksen jälkeen loppunut, solut eivät voi tuottaa energiaa aerobisesti. Siksi ne käyttävät glykogeeniä hajottaen sen laktaatiksi. Normaalisti tämä aiheuttaa lihassa sen pH:n laskun tasolle 5,5, joka on siis normaalin tuoreen lihan pH-arvo. Stressaantuneen eläimen lihassolut ovat jo ennen teurastusta käyttäneet glykogeenin loppuun, joten reaktio ei saa tarvitsemaansa "polttoainetta" ja lihan pH jää tasolle 6,0–6,4. Korkea pH vaikuttaa paitsi lihan epänormaaliin väriin, myös säilyvyyteen.

Lihan normaalia korkeampi pH-arvo mahdollistaa useampien bakteerien kasvamisen ja lisääntymisen. Koska lihassa ei ole itsessään kovin runsaasti hiilihydraatteja ja tervalihassa glykogeenikin on käytetty, käyttävät bakteerit energianlähteenään proteiineja ja aminohappoja. Tämä johtaa nopeasti virhehajuihin ja -makuihin.

Valvonnasta huolimatta tervalihaa pääsee toisinaan markkinoille asti. Lihateollisuudessa ja lihan kaupassa tervaliha ja tervalihainen tuote luokitellaan virheelliseksi elintarvikkeeksi, jonka voi palauttaa.

## Katso myös
* PSE-liha
Pelopidas

**Pelopidas** (, k. 364 eaa.) oli thebalainen valtiomies ja sotilas. 

Pelopidas kuului merkittävään thebalaiseen aristokraattiperheeseen. Vuonna 384 eaa. hän palveli sotilaana thebalaisessa armeijassa, joka lähetettiin Mantineian taisteluun. Pelopidas haavoittui pahasti, mutta Epameinondas pelasti hänen henkensä. Pelopidas pakeni Ateenaan sen jälkeen kun spartalaiset valtasivat Theban linnoituksen ja karkottivat Spartaa vastustaneet thebalaiset vuonna 383 eaa. 

Ateenassa Pelopidas järjesti Spartan vastaisen vastarinnan, ja vuonna 379 eaa. Pelopidaan kannattajat surmasivat poliittiset vastustajansa ja yllyttivät kansan kapinaan spartalaisia vastaan. Spartalainen varuskunta antautui Pelopidaan kokoamalle armeijalle. 

Samana vuonna Pelopidas valittiin boiotarkiksi. Pelopidaan ja Epameinondaan johtamat thebalaiset voittivat spartalaiset Tegyran taistelussa vuonna 376 eaa. ja Leuktran taistelussa vuonna 371 eaa. 

Vuonna 369 eaa. Pelopidas lähetettiin Thessaliaan, jonka asukkaat olivat pyytäneet apua Ferain tyrannia Aleksanteria vastaan. Pelopidas kukisti Aleksanterin ja jatkoi sotaretkeään Makedoniaan, jossa hän sekaantui maan sisäisiin asioihin. Hän sai muun muassa panttivankina mukaansa kuninkaan veljen Filippos II:n. 

Seuraavana vuonna Pelopidas lähetettiin jälleen Makedoniaan, mutta Ferain Aleksanteri otti hänet paluumatkalla vangiksi. Thebalaiset lähettivät retkikunnan vapauttamaan Pelopidasta. 

Vuonna 364 eaa. Pelopidas lähetettiin taas kukistamaan Aleksanteria, ja hän kukistikin ylivoimaiset thessalialaiset joukot Kynoskefalain taistelussa. Pelopidas itse kuitenkin kuoli taistelussa.
Meneksenos (dialogi)

**Meneksenos** (; ) on Platonin kirjoittama dialogi. Sen toinen nimi Thrasylloksen jaottelussa on *Hautajaispuhe* (, *Epitafios*). Dialogissa keskustelevat Sokrates ja Meneksenos.

## Historia

Platonin teosten joukossa *Meneksenos* kuuluu tämän keskivaiheen dialogeihin. Näin se on kirjoitettu siihen aikaan, jolloin Platon oli perustanut oman Akatemiansa. Teos voidaan nähdä myös kuuluvaksi siirtymäkauteen varhaisvaiheen ja keskivaiheen dialogien välillä. Tarkemmin dialogi on ajoitettu vuoteen 387 eaa. Holger Thesleff näkee dialogin Platonin eräänlaisina jäähyväisinä Ateenan todellisuudelle hänen vetäydyttyään julkisesta elämästä filosofian pariin.

Diogenes Laertioksen esittämässä, Thrasylloksen tekemässä Platonin teosten jaottelussa dialogi kuuluu VII tetralogiaan yhdessä laajemman ja lyhyemmän ''Hippiaan'' sekä dialogin *[[Ion (dialogi)|Ion]]* kanssa. Aiheensa puolesta Thrasyllos luki dialogin Platonin eettisten teosten joukkoon.

## Sisältö

*Meneksenos* koostuu dialogimuotoisen kehyskertomuksen lisäksi pitkästä hautajaispuheesta. Kehyskertomuksessa Sokrates sanoo esittävänsä Aspasialta, Perikleen rakastajattarelta, kuulemansa puheen. Näin dialogin voi nähdä satirisoivan Perikleen tunnettua hautajaispuhetta, jonka Thukydides on kuvannut teoksessaan *[[Peloponnesolaissota (Thukydides)|Peloponnesolaissota]]*.

Pääosan ”dialogista” muodostaa puhe, joka ylistää Ateenaa ja sodassa kaatuneita. Teoksessa dialogi toimii siis ainoastaan kehyksenä itse puheelle. Puhe jäljittelee tyylillisesti vastaavia todellisia puheita. Ilman satiirin paljastavaa kehyskertomusta se onkin joskus erehdytty tulkitsemaan yksiselitteisesti isänmaan ylistykseksi.

Dialogi on mielenkiintoinen siksi, että se on yksi harvoista lähteistä ateenalaisiin hautajaispuheisiin, huolimatta siitä että se on puheen parodia.

## Lähteet

## Kirjallisuutta

### Suomennos

* Platon: *Meneksenos*. Teoksessa 

### Muita käännöksiä ja tekstilaitoksia

* Plato: *Menexenus*. Teoksessa  Kreikankielinen alkuteksti.
* Plato: *Menexenus*. Teoksessa  Kreikankielinen alkuteksti ja englanninkielinen käännös.

## Aiheesta muualla

### Teos

* Plato: ''Menexenus''. Perseus.  
* Plato: ''Menexenus''. Project Gutenberg.
Hargeisa

**Hargeisa** eli **Hargeysa** on kaupunki Somaliassa Woqooyi Galbeedin alueella eli *gobolissa*. Kaupunki oli Brittiläisen Somalimaan pääkaupunki, kunnes maa yhdistyi ja itsenäistyi Somalian kanssa vuonna 1960. Somalian sisällissodan aikana Somalimaa julistautui itsenäiseksi pääkaupunkinaan Hargeisa, mutta sen itsenäisyyttä ei ole tunnustettu kansainvälisesti. Vuonna 2020 Hargeisassa oli arviolta 1,2 miljoonaa asukasta.

## Historia

Nykyisen Hargeisan alue on historiallisesti ollut Habar Awal -klaanin käyttämää laidunaluetta. Kiinteää asutusta alueelle syntyi suufilaisen Qadiriyya-veljeskunnan jäsenten alettua viljellä maata 1800-luvun puolivälin paikkeilla. Asutuksen perustajana pidetään šeikki Maddaria (Habar Awal, Huseyn Abokor, Rer Hosh, 1825–1918), joka tuli tunnetuksi hurskaudesta ja toteuttamistaan ihmeistä. Tärkein viljelykasvi oli durra ja paikka sijaitsi karavaanireittien varrella Harariin ja Ogadeniin. Asutus houkutteli ajan kuluessa asukkaita useista eri somaliklaaneista. Hargeisassa 1800-luvun lopulla vieraillut H. G. C. Swayne kuvaili Hargeisan käsittävän muutaman sata muta- ja ruokohökkeliä, joita ympäröi korkea aita. Egyptin hallitessa alueen rannikkoa Hargeisan šeikki sai aseita heiltä ja brittien tullessa alueelle rahaa.

Šeikin kuoltua Hargeisaa kehitettiin hallinnollisena keskuksena ja se sai nykyisen ilmeensä etenkin sen jälkeen, kun Brittiläisen Somalimaan pääkaupunki siirrettiin Berberasta Hargeisaan. Samalla se menetti luonteensa suufilaisena keskuksena, mutta šeikki Maddarin haudalla käy edelleen muistelijoita siunausten toivossa. Brittiläinen Somalimaa ja tuolloin YK:n alainen Somalia yhdistyivät 1. heinäkuuta 1960. Itsenäistyneen maan politiikkaa johdettiin etelästä, ja Etiopian vastaisen vuosina 1977–1978 käydyn Ogadenin sodan jälkeen Siad Barren johtaman hallinnon sortotoimet lisääntyivät. Somalimaalaiset ryhtyivät Etiopian tuella vastarintaan vuonna 1981 ajaen hallituksen joukot alueelta. Hallinnan menettänyt Siad Barre määräsi ilmavoimansa pommittamaan Hargeisaa. Pommitukset ja muut hallinnon hyökkäykset johtivat kymmeniin tuhansiin uhreihin. Somalia ajautui sisällissotaan ja paikalliset klaanien päälliköt julistivat Somalimaan itsenäiseksi toukokuussa 1991, vaikkakaan maan itsenäisyyttä ei ole tunnustettu kansainvälisesti. Hargeisa toimii nykyisin Somalimaan pääkaupunkina.

## Väestö
CIA:n julkaiseman The World Factbookin mukaan Hargeisassa asui vuonna 2015 arviolta 760&nbsp;000 henkilöä. Paikallisten somalien lisäksi kaupungissa asuu joitakin siirtolaisia esimerkiksi Jemenistä ja Syyriasta.

## Lähteet

## Aiheesta muualla
Nedo Nadi

**Nedo Nadi** (9. heinäkuuta 1894 Livorno – 29. tammikuuta 1940) oli italialainen miekkailija ja kuusinkertainen olympiavoittaja. Häntä pidetään yleisesti kaikkien aikojen monipuolisimpana miekkailijana, sillä hän voitti Antwerpenin olympiakisoissa 1920 kultaa kaikissa kolmessa miekkailumuodossa: kalvalla, floretilla ja säilällä. Tähän ei ole pystynyt kukaan toinen miekkailija. Myös hänen viisi miekkailun olympiakultaansa yksistä kisoista ovat ainutkertainen saavutus.

Nadi voitti Tukholman olympialaisissa kultaa floretilla 18 vuoden ja 29 päivän ikäisenä ja on kaikkien aikojen nuorin floretin kultamitalisti.

Nadi palveli Italian armeijassa ensimmäisessä maailmansodassa. Hänet palkittiin kunniamerkillä rohkeudesta.

## Vuoden 1920 olympialaiset

Nedo Nadin vuoden 1920 kisojen suoritus oli lähes täydellinen. Eräät Keski-Euroopan maat ja Neuvostoliitto eivät osallistuneet kisoihin, näin ollen erityisesti unkarilaisten kovien miekkailijoiden puuttuminen helpotti Nadin tehtävää.

Florettikilpailussa Nadi sai kultaa finaalisarjan ennätyksellisen 10 voiton jälkeen. Joukkueena Italia otti kultaa kaikissa kolmessa miekkailumuodossa: floretti, kalpa ja säilä. Kalpajoukkueessa miekkaili myös Nedon veli Aldo. Veljesten isä, italialainen miekkailumestari Giuseppe (Beepe) Nadi ei arvostanut kalpaa vaan piti sitä ”karkeana ja kurittomana aseena”. Nadi voitti myös säilän henkilökohtaisen kullan ilman suuria vaikeuksia: finaalisarjassa hän voitti kaikki 11 otteluaan. Veli Aldo otti hopeaa.

Kisoissa Nedo Nadi voitti viisi kultaa, tämän lisäksi veli Aldo sai kolme joukkuekultaa ja yhden hopean: saalis oli suurempi kuin minkään perheen yksissä olympialaisissa missään lajissa saavuttama.

## Myöhempi ura

Antwerpenin olympialaisten jälkeen Nadi siirtyi ammattilaiseksi ja aloitti Buenos Aires Jockey Clubin valmentajana. Hän palasi Roomaan joitakin vuosia myöhemmin ja ryhtyi uudelleen amatööriksi. Vuodesta 1935 kuolemaansa tammikuussa 1940 asti hän oli Italian miekkailuliiton puheenjohtajana. Hän kuoli Roomassa aivoverenvuodon seurauksena.

## Lähteet

## Aiheesta muualla
*
René Sommerfeldt

**René Sommerfeldt** (s. 2. lokakuuta 1974 Zittau, Itä-Saksa) on saksalainen hiihtäjä. Vuonna 2010 huippu-uransa lopettaneen Sommerfeldtin paras saavutus on MM-hopea 50 kilometrin matkalta Lahden kisoista 2001. Monipuolinen ”Sommi” hiihti arvokisoissa kaikkia matkoja, ja sai myös sijoituksen kymmenen parhaan joukkoon niin sprintissä kuin 50 kilometrilläkin. Sommerfeldt voitti maailmancupin kokonaiskilpailun kaudella 2003–2004. Hän voitti kolme osakilpailua, sijoittui toiseksi kahdeksan kertaa ja kolmanneksi kuusi kertaa. Vuodenvaihteessa 2007–2008 hän sijoittui toiseksi Tour de Skillä.

Sommerfeldt lopetti uransa Vancouverin olympialaisten jälkeen vuonna 2010.

Sommerfeldt asuu Oberwiesenthalissa. Hän edusti WSC Erzgebirge Oberwiesenthalia. 

## Sijoitukset arvokisoissa
### Olympialaiset
#### [[Talviolympialaiset 1998|Nagano 1998]]
*10&nbsp;km (p): 38.
*50&nbsp;km (v): 26.
*Takaa-ajo: 29.

#### [[Talviolympialaiset 2002|Salt Lake City 2002]]
*30&nbsp;km (v): 16.
*Takaa-ajo: 10.
*Sprintti (v): 19.
*4×10 km viesti: pronssia

#### [[Talviolympialaiset 2006|Torino 2006]]
*15&nbsp;km (p): 11.
*50&nbsp;km (v): 36.
*Yhdistelmäkilpailu: keskeytti
*4×10 km viesti: hopeaa

#### [[Talviolympialaiset 2010|Vancouver 2010]]
*15 km (v): 36.
*Yhdistelmäkilpailu: 21.
*50 km (p): 21.
*4×10 km viesti: 6.

### MM-kisat
#### [[hiihdon maailmanmestaruuskilpailut 1997|Trondheim 1997]]
*10&nbsp;km: 37.
*Takaa-ajo: 27.

#### [[hiihdon maailmanmestaruuskilpailut 1999|Ramsau 1999]]
*10&nbsp;km: 44.
*30&nbsp;km: 41.
*Takaa-ajo: 40.

#### [[hiihdon maailmanmestaruuskilpailut 2001|Lahti 2001]]
*50&nbsp;km: 2.
*Takaa-ajo: 34.
*Sprintti: 8.

#### [[hiihdon maailmanmestaruuskilpailut 2003|Val di Fiemme 2003]]
*50&nbsp;km: 23.
*Takaa-ajo: 18.
*Sprintti: 19.
*4×10 km viesti: hopeaa

#### [[hiihdon maailmanmestaruuskilpailut 2005|Oberstdorf 2005]]
*15&nbsp;km: 34.
*Takaa-ajo: 28.

#### [[hiihdon maailmanmestaruuskilpailut 2007|Sapporo 2007]]
*15&nbsp;km: 19.
*50&nbsp;km: 15.
*Takaa-ajo: 13.

#### [[hiihdon maailmanmestaruuskilpailut 2009|Liberec 2009]]
*Yhdistelmäkilpailu: 31.
*50&nbsp;km: 6.

## Maailmancup
### Henkilökohtaiset voitot
*Kavgolovo 10&nbsp;km (v) 4. tammikuuta 2003
*Oberstdorf takaa-ajo 13. helmikuuta 2004
*Oslo 50&nbsp;km (v) 28. helmikuuta 2004
### Kokonaiskilpailu
*Kausi 2000–2001: kuudes
*Kausi 2002–2003: toinen
*Kausi 2003–2004: voitto
*Kausi 2004–2005: viides
*Kausi 2007–2008: toinen

## Lähteet

## Aiheesta muualla
*
Dan Blocker

**Dan Davis Blocker** (10. joulukuuta 1928 De Kalb, Texas – 13. toukokuuta 1972 Los Angeles, Kalifornia) oli yhdysvaltalainen näyttelijä. Hänet muistetaan parhaiten Eric "Hoss" Cartwrightin roolistaan televisiosarjassa *[[Bonanza]]*, jota kuvattiin 14 vuotta (1959–1973). Blocker oli mukana sarjassa 13 vuotta eli vuosina 1959–1972. Blockerin kuoleman jälkeen sarjaa tehtiin vielä yksi tuotantokausi laskevin katsojaluvuin.

## Henkilöhistoria

Blocker syntyi De Kalbin kaupungissa itä-Texasissa. Hänen isänsä oli Ora Shack Blocker ja äitinsä Mary Davis Blocker. Pian Blockerin syntymän jälkeen perhe muutti O'Donnellin kaupunkiin. Hän kävi *Texas Military Institutea* ja valmistui myöhemmin draamataiteiden maisteriksi  *Sul Ross State Teacher's Collegesta*. Ennen näyttelijän uraansa Blocker oli lukion englannin ja draaman opettaja.

Blocker oli armeijassa ja palveli Korean sodan aikana kersanttina. Myöhemmin hän meni naimisiin Dolphia Lee Parkerin kanssa. He saivat neljä lasta ja kaikkien nimet ovat D-alkuisia, näyttelijä Dirk Blocker, elokuvatuottaja David Blocker ja kaksostytöt Danna Lynn ja Debra Lee, joka opiskeli kampaajaksi.

Vuonna 1972 13. toukokuuta Blocker menehtyi äkillisesti sappikivileikkauksen komplikaatioihin. *[[Bonanza]]n* näyttelijät ja muu henkilökunta olivat järkyttyneitä hänen kuolemastaan ja käsikirjoittajat kirjoittivat Blockerin henkilöhahmon, Hoss Cartwrightin, kuoleman osaksi juonta.

Tästä juonenpätkästä kirjoitettiin myös oma nuortenkirjansa nimellä *Hoss ja puuma*.

## Aiheesta muualla
Separoituva avaruus

Topologiassa ja vastaavilla matematiikan aloilla topologista avaruutta sanotaan **separoituvaksi** jos se sisältää numeroituvan tiheän osajoukon eli joukon, jossa on numeroituvan monta alkiota ja jonka sulkeuma on koko avaruus. Tämä ehto esiintyy tyypillisesti geometriassa ja matemaattisessa analyysissä. Esimerkiksi reaalilukuja voidaan approksimoida mielivaltaisella tarkkuudella rationaaliluvuilla. Rationaaliluvut ovat myös numeroituva joukko, joten reaalilukujen joukko on separoituva.

Separoituvuus asettaa topologisen avaruuden koolle rajoituksia. Separoituvuus luetaan usein erääksi numeroituvuusaksioomaksi. Aksiomaattiselta kannalta separoituvuutta tutkittiin 1940–1960-luvuilla, jota ennen se luettiin kuuluvaksi deskriptiiviseen joukko-oppiin.

Esimerkiksi ottamalla  separoituva kompleksinen ääretönulotteinen Hilbertin avaruus saadaan avaruus konstruoitua  isomorfiaa vaille yksikäsitteisesti. Toisaalta esimerkiksi teoreettisessa fysiikassa on tutkittu myös epäseparoituvia Hilbertin avaruuksia.

Separoituvuus on erityisen tärkeä käsite numeerisessa analyysissä ja konstruktiivisessä matematiikassa, sillä monet matematiikan lauseet voidaan todistaa separoituvissa avaruuksissa konstruoimalla esimerkki, mikä ei ole mahdollista epäseparoituvissa avaruuksissa. Saatu konstruktiivinen todistus voidaan kirjoittaa numeeriseksi algoritmiksi. Kuuluisa esimerkki on Hahnin-Banachin lause.

## Lähteet

## Kirjallisuutta
*
Kuniwo Nakamura

**Kuniwo Nakamura** (24. marraskuuta 1943 – 14. lokakuuta 2020) oli palaulainen poliitikko. Hän toimi maansa presidenttinä ja ulkoministerinä vuosina 1993–2001. Hänellä oli keskeinen rooli Palaun itsenästymisessä Yhdysvalloista. Ennen presidenttiyttään hän oli toiminut viisi vuotta Palaun varapresidenttinä.

Nakamuran poika Aric Nakamura valittiin senaattiin vuonna 2016.

## Lähteet
Max Savikangas

**Max Savikangas** (s. 31. maaliskuuta 1969 Helsinki) on suomalainen säveltäjä ja alttoviulisti. Hän valmistui musiikin maisteriksi Sibelius-Akatemiasta vuonna 1998, ja hän on opiskellut myös musiikkitiedettä Helsingin yliopistossa. Esiintyvänä muusikkona Savikangas on erikoistunut nykymusiikkiin, kun taas säveltäjänä hänen vaikutuksensa alttoviulun uusien soittotapojen kehittämiseen on erityisen suuri. Savikangas on toiminut varsinkin Uusinta-kamariyhtyeen piirissä, minkä lisäksi hän on tehnyt useita monitaiteellisia produktioita taiteilija Teemu Mäen kanssa (esimerkiksi Sulkapallo-ooppera, 2005). Savikankaan ensimmäinen sävellyslevytys, kahden CD:n *[[Extraterrestrial (albumi)|Extraterrestrial]]* ilmestyi vuonna 2004.

Savikangas on soveltanut useissa teoksissaan live-elektroniikkaa sekä käyttänyt epätavallisia soitinkokoonpanoja, kuten esimerkiksi kahdelle harmonikalle, jousikvintetille sekä elektronisesti muokatulle kanteleelle sävelletyssä teoksessa *Geeniparanneltu Väinämöinen laulaa Kyborg-Joukahaisen lumeavaruuden mustaan aukkoon* (2006).
## Vasara, alasin, jalustin
Savikankaan laajimpia teoksia on  elektroakustinen ääni-installaatio *Vasara, alasin, jalustin*, joka julkaistiin 30.8.2005 näkövammaisten palvelu- ja toimintakeskus Iiriksessä Helsingin Itäkeskuksessa. Teos on periaatteessa pysyvä, ja se oli ensimmäinen Valtion taideteostoimikunnan tilaama julkiseen tilaan sijoitettu ääni-installaatio. Kuuloluuteoksessa yhdistyvät palvelukeskuksen 3. kerroksen sisääntuloaulan fyysis-akustinen tila, sen arkiäänet, kuulijan liikkuminen tilassa sekä teosta varten sävelletty, yhdistelmiltään muuntuva ja tilassa liikkuva musiikki, jonka kokonaiskesto on n. 7 tuntia. Teos hyödyntää nykyteknologiaa, mm. suuntaavia elektromekaanisia kaiuttimia, infrapunasensoreita, permutointia sekä äänen liikuttelua tilassa releohjauksella. Teos on poissa käytöstä teknisten ongelmien vuoksi.

## Aiheesta muualla
* Music Finlandin esittelysivu teosluetteloineen
* Taiteilijasivut
Haruo Remeliik

**Haruo Ignacio Remeliik** (1. kesäkuuta 1933 – 30. kesäkuuta 1985) oli palaulainen poliitikko. Hänet valittiin vuonna 1981 Palaun ensimmäiseksi presidentiksi. Hänet salamurhattiin vuonna 1985. Remeliik toimi maansa presidenttinä kuolemaansa saakka. 

Remeliikin murhasta tuomittiin kolme miestä, mutta heidät armahdettiin myöhemmin. Myös hänen seuraajansa kuoli väkivaltaisesti.

## Lähteet
Kilpuan rautatieasema

**Kilpuan rautatieasema** () on Suomen rataverkon liikennepaikka Pohjanmaan radalla. Se sijaitsee Kilpuan kylässä Oulaisten kaupungissa Pohjois-Pohjanmaalla lähellä Vihannin kunnanrajaa kantatien 86 varrella. Liikennepaikan etäisyys Helsingin päärautatieasemalta Haapamäen ja Seinäjoen asemien kautta on 668,9 ratakilometriä.

Kilpua avattiin liikenteelle 1. marraskuuta 1886. Se sijaitsi harvaanasutulla alueella ja sinne rakennettiin Oulun radan tyyppipiirustusten mukainen rakennus, joka valmistui vuonna 1886. Rakennuksen ulkoasu on säilynyt melko alkuperäisenä. Aseman läheisyydessä toimi saha, mutta sen ympärille ei syntynyt taajamaa.

Tavaraliikenne Kilpualla lakkautettiin 1976. Kilpua muutettiin miehittämättömäksi 1. maaliskuuta 1982 ja henkilöliikenne lakkautettiin 29. toukokuuta 1983. Liikennepaikka lakkautettiin kokonaan 3. kesäkuuta 1984, mutta se avattiin myöhemmin uudelleen. Kilpuan liikenteenohjaustoiminnot hoidetaan nykyisin kaukokäytöllä Oulusta käsin ja se toimii nykyisin pelkästään junakohtauspaikkana.

## Lähteet
Hipparkhos (dialogi)

**Hipparkhos** (; ) on Platonin nimiin pantu dialogi. Sen toinen nimi Thrasylloksen jaottelussa on *Voitontavoittelija* (, *Filokerdēs*). Dialogissa keskustelevat Sokrates ja tuntemattomaksi jäävä "ystävä". Dialogia pidetään yleisesti epäperäisenä.

## Historia

Dialogi luettiin Platonin teosten joukkoon antiikin aikana. Nykyään tutkijat pitävät dialogia yleisesti epäperäisenä eli jonkun toisen henkilön kirjoittamana. Sen arvellaan mahdollisesti olevan Akatemian myöhempää tuotantoa. Tämä perustuu dialogin tyylistä ja eräistä muista seikoista tehtyihin havaintoihin.

Diogenes Laertioksen esittämässä, Thrasylloksen tekemässä Platonin teosten jaottelussa dialogi kuuluu IV tetralogiaan yhdessä dialogien *[[Alkibiades I]]*, *[[Alkibiades II]]* ja *[[Kilpailijat]]* kanssa. Aiheensa puolesta Thrasyllos luki dialogin Platonin eettisten teosten joukkoon.

## Sisältö

Dialogissa keskustelevat Sokrates ja tuntemattomaksi jäävä ”ystävä”. Kuten dialogin nimi kertoo, se käsittelee Ateenan tyranni Hipparkhosta, joka eli 500-luvulla eaa. ja oli kuollut jo kauan ennen dialogin kirjoittamista.

Dialogin päämääränä on määritellä ahneus. Sokrateen ystävä esittää, että ahneus on voitontavoittelua asioista, joilla ei ole arvoa. Sokrates vastaa, ettei kukaan yritä hyötyä arvottomista asioista; jos ahneus on voitontavoittelua, se on halua hyvään, ja näin jokainen on ahne. Sokrateen ystävä katsoo, että tässä näkemyksessä täytyy olla jotakin vialla, mutta ei osaa sanoa suoraan, missä vika on.

## Lähteet

## Kirjallisuutta

### Suomennos

* Platon: *Hipparkhos*. Teoksessa 

### Muita käännöksiä ja tekstilaitoksia

* Plato: *Hipparchus*. Teoksessa  Kreikankielinen alkuteksti.
* Plato: *Hipparchus*. Teoksessa  Kreikankielinen alkuteksti ja englanninkielinen käännös.

## Aiheesta muualla

### Teos

* Plato: ''Hipparchus''. Perseus.